Hausen AG

Huse (amtlich Hausen, bis 2003 Hausen bei Brugg) isch en Iiwohnergmeind im Bezirk Brugg im Schwiizer Kanton Aargau. S Dorf isch mit Windisch zämegwachse. Geographii De Gmeindsbann het e Flächi vo 321 Hektare, dodervo sind 152 Hektare Wald und 95 Hektare überbaut. Di höchschti Stell isch uf 500 Meter, di tüfschti uf 370 m ü. M. Gschicht S erschti Mol taucht Husen in ere Urkund us em Johr 1254 uf. S Dorf het im Mittelalter zum Eigeamt vo de Habsburger ghört und isch en Teil vo ihrem ältischte Bsitz gsi. Im 1397 hei d Habsburger de Bsitz em Chloschter Königsfälde gschenkt. Im Johr 1415 hei d Bärner de Aargau eroberet und s Dorf isch en Teil vom Bärner Underaargau worde. D Reformation isch, wi überall z Bärn, im 1528i iigfüert worde und s Chloschter ufghobe. Zur Verwaltig vom ehemolige Chloschterbsitz het Bärn d Landvogtei Königsfälde gründt. Im März 1798 sin d Franzose in d Schwiiz iimarschiirt un hei di Helvetisch Republik usgruefe. Huse ghört sither zum Kanton Aargau. Weblink d Website vo de Gmeind Huse Felix Müller: Hausen (AG).. In: Historisches Lexikon vo dr Schwiiz. Fuessnote